
Melléklet a          /2024. számú Képviselő-testületi határozathoz

ADÁSVÉTELI SZERZŐDÉS

Amely létrejött egyrészről
Kiskőrös Város Önkormányzata (székhelye: 6200 Kiskőrös, Petőfi S. tér 1., Törzskönyvi azonosító szám (PIR): 724782, adószáma: 15724784-2-03, KSH-száma: 15724784-8411-321-03, képviseli: Domonyi László Mihály polgármester, lakik: 6200 Kiskőrös, Toldi u. 6.) mint eladó – a továbbiakban: Eladó – másrészről
Andrási Ferenc (születési név: , születési hely, idő: , anyja neve: , lakik: , szem.szám: adóazonosító jel: , állampolgárság: , Magyar Agrár-, Élelmiszergazdasági és Vidékfejlesztési Kamarában fennálló tagságának agrárkamarai nyilvántartási száma: …………………….) mint vevő – a továbbiakban: Vevő, ill. Eladók és Vevők a továbbiakban együtt mint Felek ill. Szerződő felek – között a mai napon az alábbi feltételek szerint:

1. AZ ADÁSVÉTEL TÁRGYA ÉS A TULAJDONJOG ÁTRUHÁZÁSA

1. Eladó kizárólagos tulajdonában áll az alábbi, szerződés tárgyát képező föld (a továbbiakban: Föld:
· a Kiskőrös, zártkert 18475 hrsz. alatt felvett, szántó művelési ágú mindösszesen 4497 m2 összterületű, 4. minőségi osztályú, 5.94 AK értékű, mezőgazdasági hasznosítású föld.

Eladó tulajdonjogát az Országos Takarnet Hálózatból lehívott hiteles tulajdoni lap szemle másolattal igazolta. 

2. Szerződő felek az I/1. pontban megjelölt Föld tulajdoni lapját megvizsgálták, és megállapították, hogy arra az alábbi terhek kerültek feltüntetésre:
0. III/1. alatt vezetékjog 452 m2 területre az MVM DÉMÁSZ ÁRAMHÁLÓZATI KFT. (törzsszám: 13792679, cím: 6724 SZEGED Pulz utca 44.) jogosult javára (bejegyző határozat száma: 32810/2010.01.18)
0. III/2. alatt vezetékjog 499 m2 területre az MVM DÉMÁSZ ÁRAMHÁLÓZATI KFT. (törzsszám: 13792679, cím: 6724 SZEGED Pulz utca 44.) jogosult javára (bejegyző határozat száma: 32365/2010.01.18)
0. III/3. alatt vezetékjog 525 m2 területre az MVM DÉMÁSZ ÁRAMHÁLÓZATI KFT. (törzsszám: 13792679, cím: 6724 SZEGED Pulz utca 44.) jogosult javára (bejegyző határozat száma: 39406/2010.06.09)
0. III/4. alatt vezetékjog 39 m2 területre az MVM DÉMÁSZ ÁRAMHÁLÓZATI KFT. (törzsszám: 13792679, cím: 6724 SZEGED Pulz utca 44.) jogosult javára (bejegyző határozat száma: 49388/2011.12.19)

3. [bookmark: _Hlk160523423][bookmark: _Hlk160523701]Eladó a Kiskőrös, zártkert 18475 hrsz-ú ingatlan 1/1 tulajdoni hányadát valamennyi törvényes és természetes tartozékával és alkotórészével együtt jelen szerződéssel eladja Vevőnek. Vevő a Kiskőrös, zártkert 18475 hrsz-ú ingatlan 1/1 tulajdoni hányadát teljes egészében, valamennyi törvényes és természetes tartozékával és alkotórészével együtt jelen szerződéssel Eladótól megvásárolja, nyilatkozik, hogy annak elhelyezkedésével, állapotával, állagával tisztában van, és ezek ismeretében köti meg jelen szerződést. 

4. Eladó szavatosságot vállal azért, hogy a Föld per-, igény- és tehermentes, az kizárólagos tulajdonát képezi, és jogosult azzal rendelkezni. Eladó nyilatkozik továbbá, hogy harmadik személynek olyan jogot nem engedett, harmadik személynek olyan joga nem áll fenn a Földre vonatkozóan, amely Vevő korlátozásmentes tulajdonszerzését megakadályozná, befolyásolná, így a Földet nem terhelte meg, arra vonatkozóan vételi jogot harmadik személynek nem engedett, a Földre vonatkozóan adásvételi előszerződést vagy végleges szerződést nem kötött. Eladó szavatosságot és kötelezettséget vállal a Vevő akadálymentes tulajdonszerzésére, valamint a Földet a Vevőnek per-, igény- és tehermentesen adja el az adásvételi szerződéssel. 

5. Vevő nyilatkozik, hogy a mező- és erdőgazdasági földek forgalmáról szóló 2013. évi CXXII. törvény (a továbbiakban Földforgalmi tv.) 5. § 7. pontja értelmében földművesnek minősül, és megfelel a törvényben meghatározott feltételeknek.

6. Felek rögzítik, hogy a Föld tekintetében a Földforgalmi tv. 20. § (1) bek. i) pontja szerint elővásárlási jog jelen szerződés tekintetében nem áll fenn, tekintettel arra, hogy azt az adásvétel tárgyát képező földek fekvése szerinti település közigazgatási határától közúton vagy közforgalom elől el nem zárt magánúton legfeljebb 20 km távolságra levő közigazgatási határú településen legalább három éve életvitelszerű lakáshasználat helyével rendelkező földműves vevő szerzi meg, és a vevő ezen földszerzésével a jelen szerzést megelőzően bármikor, bármilyen jogcímen megszerzett – függetlenül ezen szerzés vagy szerzések tulajdonjogának jelen szerzéskor való fennálltától vagy már fenn nem állásától – földek összes területével együtt összesen 10 hektár területnagyságot nem haladja meg, és szántó művelési ágban nyilvántartott föld megszerzése valósul meg jelen ügylettel.

Vevő büntető és polgári jogi felelőssége tudatában nyilatkozik, hogy legalább három éve életvitelszerű lakáshasználat helye Kiskőrös (föld fekvése szerinti település) és ezen földszerzésével a jelen szerzést megelőzően bármikor, bármilyen jogcímen megszerzett – függetlenül ezen szerzés vagy szerzések tulajdonjogának jelen szerzéskor való fennálltától vagy már fenn nem állásától – földek összes területével együtt összesen 10 hektár területnagyságot nem haladja meg.

7. Felek rögzítik, hogy más törvényen vagy megállapodáson alapuló elővásárlási jogosultról, ingatlan-nyilvántartáson kívüli tulajdonosról tudomásuk nincs. 

8. Felek rögzítik, hogy a Földforgalmi törvény 36. § (1) bekezdés b) pontja alapján az önkormányzat tulajdonában álló föld elidegenítéséhez nem kell mezőgazdasági igazgatási szerv jóváhagyása.

II. VÉTELÁR, FIZETÉSI FELTÉTELEK

1. [bookmark: _Hlk14689540]Felek a Föld vételárát 6.700.000,- Ft, azaz Hatmillió-hétszázezer forint (a továbbiakban: Vételár) összegben állapítják meg. 

[bookmark: _Hlk139376204]Szerződő felek rögzítik, hogy a Föld természetben szántó, azon ültetvény nem található, továbbá a Földön felépítmény, vagy a Föld forgalmi értékét, illetve hasznait növelő agrotechnikai létesítmény nem található.

Felek nyilatkoznak, hogy az itt megjelölt vételárat a piaci és értékviszonyokkal arányban állónak tekintik, így lemondanak jelen adásvételi szerződés feltűnő értékaránytalanság jogcímén történő megtámadásának jogáról.

2. Vevő a teljes Vételárat 2025. január 31. napjáig Eladó 10400621-00027753-00000008 sz. bankszámlaszámára történő átutalással köteles megfizetni. 

3. Eladó kifejezetten hozzájárul ahhoz, hogy a II/1. pontban írt vételár összege a II/3. pontban írtak szerint 10400621-00027753-00000008 sz. bankszámlaszámára kerüljön átutalásra, a teljesítést saját kezeihez történő teljesítésnek ismeri el, a Vételár fentiek szerinti megfizetését kifejezetten kéri és elfogadja.

4. [bookmark: _Hlk14690272]Amennyiben Vevő a teljes vételár megfizetésével késedelembe esik, úgy napi 15.000,- Ft kötbér fizetésére köteles. 

III. BIRTOKBAADÁS, TULAJDONJOG ÁTSZÁLLÁSA

1. Szerződő felek rögzítik, hogy Eladó a teljes Vételár megfizetésétől számított 5 napon belül adja a Földet Vevő birtokába. Vevő a Földet megtekintett és ismert állapotban vásárolja meg. A Föld birtokba adásáig Eladó viseli a Föld terheit, szedi annak hasznait, míg a birtokbavételt követően Vevő szedi a Föld hasznait és viseli terheit. Eladó nyilatkozik, hogy a Földet Kiss József (születési idő: ., anyja neve: , címe: .) használja haszonbérleti szerződés alapján, amely haszonbérleti szerződés 2024. december 31. napjával megszüntetésre került – a megszüntető szerződés átadásával igazoltan. A Földet érintően nincsen a szerződéskötés időpontjában hatályos, vagy még hatályba nem lépett földhasználati szerződés.

1. Eladó jelen szerződés aláírásával feltétlen és visszavonhatatlan hozzájárulását adja ahhoz, hogy Vevő jelen szerződést a vonatkozó jogszabályok szerint benyújtsa az illetékes földhivatali osztályhoz azzal, hogy az Inytv.vhr. (109/1999. (XII. 29.) FVM rendelet) 29/A-B. § alapján kéri „a föld tulajdonjogának átruházására irányuló szerződés benyújtásának ténye” feljegyzését a Földre Vevő tulajdonjogának bejegyzéséig. 

2. Eladó a vételár teljes kiegyenlítéséig tulajdonjog fenntartással él. Eladó jelen szerződés aláírásával feltétlen és visszavonhatatlan hozzájárulását adja ahhoz, hogy Vevő jelen adásvételi szerződést tulajdonjog bejegyzése iránti kérelemként benyújtsa az illetékes földhivatali osztályhoz azzal, hogy felek az Inytv. 47/A. § (1) bek. b./ pontja alapján kérik az eljárás függőben tartását Eladó tulajdonjog átruházáshoz hozzájáruló nyilatkozatának megadásáig, legkésőbb jelen szerződés ingatlanügyi hatósági benyújtásától számított 6 hónap elteltéig.

3. Eladó jelen szerződés aláírásával egyidejűleg okiratszerkesztő ügyvédnél ügyvédi letétbe helyezi a Földre vonatkozó tulajdonjog átruházáshoz hozzájáruló nyilatkozatát azzal a letevői utasítással, hogy letéteményes abban az esetben és az azt követő 5 munkanapon belül jogosult és köteles azt az illetékes földhivatali osztály felé tulajdonjog bejegyzés iránti kérelemként továbbítani, illetőleg Vevő részére kiadni, amely napon Felek igazolták felé, hogy Vevő a teljes Vételárat Eladó részére banki átutalási kivonattal igazoltan kifizette.

4. Eladó jelen adásvételi szerződés aláírásával feltétlen és visszavonhatatlan hozzájárulását adja ahhoz, hogy a Vételár teljes megfizetése esetén Vevő tulajdonjoga a Kiskőrös, zártkert 18475 hrsz-ú ingatlan 1/1 tulajdoni hányadára az ingatlan-nyilvántartásba adásvétel jogcímén bejegyzésre kerüljön, Eladó tulajdonjogának egyidejű törlése mellett. 

IV. VEGYES RENDELKEZÉSEK

1. Jelen szerződés mellékeltét képezi Kiskőrös Város Önkormányzatának ………/2024 sz. képviselő-testületi határozata, mely jelen adásvételi szerződés megkötését jóváhagyta.

2. Vevő nyilatkozik, hogy cselekvőképes, nagykorú, magyar állampolgár. Eladó képviselője pedig kijelenti, hogy Eladó Magyarországon bejegyzett önkormányzat, képviseleti jogosultsága pedig a mai napon is fennáll, továbbá felek nyilatkoznak, hogy szerződéskötési, valamint tulajdonszerzési korlátozás vagy tilalom hatálya alatt nem állnak. 

3. Vevő nyilatkozik, hogy jelen adásvételi szerződéssel megvalósuló tulajdonszerzése nem ütközik a Földforgalmi tv. 16. §-ban rögzített szerzési korlátozásokba (földszerzési maximum és birtokmaximum). Vevő nyilatkozik, hogy a tulajdonában álló részarány-tulajdon összesített AK értéke mennyiségének huszada és a már tulajdonában és haszonélvezetében álló, továbbá a megszerzésére kerülő földterület hektárban kifejezett térmértékének együttes összege nem több mint 300. 

4. Vevő a Földforgalmi tv. 13-15. §-ban foglaltaknak megfelelően az alábbi nyilatkozatokat teszi:

4.1. Vevő vállalja, hogy a Föld használatát másnak nem engedi át, azt maga használja, és ennek során eleget tesz a földhasznosítási kötelezettségének. Az Földforgalmi tv. 13. § (2) bek. alapján nem minősül a használat átengedésének, ha a szerző fél a föld használatát valamely érvényes jogcímen földművesnek minősülő közeli hozzátartozója, vagy a legalább 25%-ban tulajdonában, vagy a közeli hozzátartozójának legalább 25%-ban tulajdonában álló mezőgazdasági termelőszervezet, vagy olyan családi mezőgazdasági társaság, amelyben tag javára engedi át; társult erdőgazdálkodást folytat, az erdőnek minősülő földet erdőkezelésbe adja, vagy osztatlan közös tulajdonban álló erdőnek minősülő föld használati jogosultságát tulajdoni hányadot meghaladó mértékű többlethasználati megállapodással másik tulajdonostársnak engedi át; vetőmagtermeléshez szükséges terület biztosítása céljából valamely érvényes jogcímen engedi át a használatot más személy részére; gazdaságátadási szerződés keretében engedi át a használatot; a gazdaságátadási szerződés keretében átengedett használat időtartamának lejártát követően, vagy a használati jogviszonynak a gazdaságátadási szerződésben rögzített időtartamot megelőző megszűnése esetén engedi át a használatot; vagy a rizstelephez tartozó föld használatát engedi át a rizstelep használója részére.
4.2. Vevő továbbá vállalja, hogy a Földet a tulajdonszerzés időpontjától számított 5 évig - a Földforgalmi tv. 13. § (3) bekezdésben meghatározott esetek kivételével - más célra nem hasznosítja.
4.3. Vevő kötelezettséget vállal arra, hogy a Föld esetleges jelenlegi használójával fennálló földhasználati jogviszony időtartamát nem hosszabbítja meg, és annak megszűnését követő időre a IV/4.1.-4.2. pontokban foglalt kötelezettségeket vállalja.
4.4. Vevő nyilatkozik, hogy nincs a földhasználatért járó ellenszolgáltatásának teljesítéséből eredő bármilyen korábbi földhasználattal kapcsolatos jogerősen megállapított és fennálló díj-, vagy egyéb tartozása.
4.5. Vevő nyilatkozik, hogy vele szemben a Föld megszerzését megelőző 5 éven belül nem állapították meg, hogy a szerzési korlátozások megkerülésére irányuló jogügyletet kötött.

5. Vevő nyilatkozik, és az ingatlan-nyilvántartásról szóló 1997. évi CXLI. törvény végrehajtásáról szóló 109/1999. (XII. 29.) FVM rendelet 68/C. § alapján kijelenti, hogy nem rendelkezik részarány-tulajdonnal.

6. Vevő tudomásul veszi, hogy a jelen adásvételi szerződés megkötésével, a tulajdonosváltozásnak az ingatlan-nyilvántartásba való bejegyzésével kapcsolatos költségei őt terhelik.

7. [bookmark: pr301][bookmark: pr302][bookmark: pr303]Vevő nyilatkozik, hogy tudomással bír arról, hogy a Földek tekintetében visszterhes vagyonátruházási illeték fizetési kötelezettsége keletkezik. Vevő nyilatkozik, hogy a Föld tekintetében igénybe kívánja venni az Itv. 26. § (1) bek. p) pontja alapján járó visszterhes vagyonátruházási illeték alóli mentességet, így nyilatkozik, hogy a termőföldet földművesként, ellenérték fejében szerzi meg, és vállalja, hogy a birtokbaadástól, de legkésőbb az illetékkötelezettség keletkezését követő 12. hónap utolsó napjától számítva 5 évig a termőföld tulajdonjogát nem idegeníti el, a termőföldön vagyoni értékű jogot nem alapít, és a termőföldet mező-, illetve erdőgazdasági tevékenység céljára hasznosítja. Vevő kéri az Adóhatóságtól az illetékmentesség megállapítását.

8. Felek kötelezettséget vállalnak az együttműködésre. Amennyiben a földhivatal a tulajdonosváltozás átvezetését bármely okból megtagadja, úgy Felek kötelezettséget vállalnak a jelen szerződés szerződéses akaratuknak megfelelő módosítására. Felek rögzítik, hogy amennyiben a földhivatal a tulajdonosváltozás átvezetését bármely okból megtagadja, és Felek az érvénytelenségi okot közös döntésük alapján nem küszöbölik ki, így az érvénytelenség tudomására jutásától számított 30 napon belül a szükséges szerződésmódosítást nem kötik meg, azaz jelen szerződés meghiúsul, úgy Felek az eredeti állapotot állítják helyre. A szerződés egyes rendelkezéseinek érvénytelensége az egész szerződést nem teszi érvénytelenné.

9. A Felek jelen adásvételi szerződés megszerkesztésével, ellenjegyzésével és az illetékes földhivatali osztály előtti eljárásban jogi képviseletük ellátásával a Csvila Ügyvédi Irodát (6722 Szeged, Kálvária sgt. 19., eljáró ügyvéd Dr. Csvila István, KASZ 36058615) bízzák meg, mely megbízást az ügyvédi iroda jelen szerződés ellenjegyzésével elfogadja. Felek kijelentik, hogy jelen adásvételi szerződésben foglaltakat egyben ügyvédi tényvázlatnak tekintik.

10. Eladó kötelezettséget vállal arra, hogy a Földet jelen szerződés földhivatali benyújtásáig és Vevő tulajdonjog bejegyzési kérelmének széljegyre kerüléséig nem terheli meg.

11. Szerződő felek tudomásul veszik, hogy az ügyvéd a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény a pénzmosás és a terrorizmus finanszírozása megelőzéséről és megakadályozásáról, az ügyvédi tevékenységről szóló 2017. évi LXXVIII. törvény, valamint a Magyar Ügyvédi Kamara és a Szegedi Ügyvédi Kamara mindenkor hatályos szabályzata alapján ügyfeleit ellenőrizni köteles.

Ezen ellenőrzés során az ügyvéd köteles a megbízók által rendelkezésére bocsátott azonosításra alkalmas okiratokról másolatot készíteni, és amennyiben ezt szükségesnek látja, az adatokat az IM illetőleg a KEKKH által működtetett rendszeren keresztül ellenőrizni. Szerződő felek tudomásul veszik azt is, hogy amennyiben az ellenőrzéshez nem járulnak hozzá, úgy az ügyvéd a közreműködését megtagadni köteles. Szerződő felek jelen okirat aláírásával a szükséges ellenőrzéshez és személyes okmányaik fénymásolásához külön is hozzájárulnak.

12. A jelen adásvételi szerződésben nem szabályozott egyéb kérdések tekintetében a Felek között a mindenkor hatályos törvényi rendelkezések, így különösen a Polgári Törvénykönyvről szóló 2013. évi V. törvény (Ptk.), a mező- és erdőgazdasági földek forgalmáról szóló 2013. évi CXXII. törvénnyel összefüggő egyes rendelkezésekről és átmeneti szabályokról szóló 2013. évi CCXII. törvény (Fétv.) és a mező- és erdőgazdasági földek forgalmáról szóló 2013. évi CXXII. törvény (Földforgalmi tv.) irányadók. 
Felek jelen szerződést elolvasás és közös értelmezés után, mint akaratukkal mindenben megegyezőt jóváhagyólag írják alá.

Kiskőrös, 2024. ……………...

Eladó

Andrási Ferenc

Az önkormányzati vagyonról, a vagyon hasznosításáról szóló 26/2012. (XII. 19.) önk. rendelet 11. § (2) bek. alapján ellenjegyzem Kiskőrösön, 2024. …………………….. napján: 

dr. Turán Csaba
Jegyző

